इस दौरान कुछ उग्र प्रदर्शनकारियों ने रेल के कुछ डिब्बों को नुकसान पहुंचाया और बेकसूर यात्रियों से अभद्रता की जिसकी सभी वर्गो ने निंदा की लेकिन अफवाह ये फैला दी गयी कि गुजरात के गोधरा की तरह कांधला में भी रेल को जलाये जाने की बाकायदा साज़िश रची गयी थी? जबकि जांच में ऐसा कुछ भी नहीं पाया गया और पुलिस प्रशासन ने समय पर पहुंचकर भीड़ को लाठीचार्ज कर रेल का जाम तत्काल खुलवा दिया था। ऐसा नहीं है यह दुष्प्रचार और अफवाहें एकतरफा हों बल्कि बहुसंख्यक समुदाय पीएम मोदी भाजपा संघ परिवार सोनिया गांधी राहुल गांधी लालू प्रसाद मुलायम सिंह ममता बनर्जी बाबा रामदेव अरविंद केजरीवाल आदि भी इनका शिकार हैं।